हाल ही में सोशल नेटवर्किंग साइट्स पर एकाएक एंटी सोशल गतिविधियां अचानक तेज़ी से बढ़ती जा रही हैं। हालांकि हमारे देश के सियासतदां तो पहले से ही जाति धर्म और क्षेत्र की संकीर्ण राजनीति करते रहे हैं लेकिन यह अलग बहस का विषय है कि इसके लिये वोटबैंक की राजनीति करने वाले नेता ज़िम्मेदार हैं या वो समाज जो विकास और उन्नति के वास्तविक मुद्दों की बजाये भावनाओं में बहकर थोक में वोट देता रहा है। अब तक देखने में यह आया है कि नेता भी ऐसी ओछी और नीच राजनीति अधिकतर चुनाव के दौरान करते हैं लेकिन पिं्रट और इलेक्ट्रॉनिक मीडिया आज भी एक हद से ज़्यादा इस तरह के आपसी एकता और सौहार्द के लिये ख़तरा बनने वाले बयानों और अभियानों को तवज्जोह नहीं देता या दूसरा पक्ष साथ साथ देकर उनको संतुलित करने का प्रयास करता है।